ברוך ושרוך

ברוך ושרוך היא סדרת אנימציה ושעשועון טלוויזיה קומי ישראלי ששודרה בערוץ הילדים, שמבוססת על סדרת האנימציה הדנית KatjaKaj og BenteBent. זוהי תוכנית אנימציה ששודרה משנת 2001 עד שנת 2004 והיא הונחתה על ידי שתי דמויות מונפשות בשם ברוך הנמוך (בדיבובו של מיכאל הנגבי) ושרוך הגבוה (בדיבובו של עמוס שוב ומאוחר יותר בדיבובו של איתי שגב).

רקע
התוכנית הונחתה על ידי הדמויות המונפשות ברוך ושרוך שהם אחים, שרוך הוא גבוה וברוך הוא נמוך. התכנית שודרה בשידור חי, וילדים שיחקו במשחק דרך הטלפון כשהם משחקים דרך דמויות אנימציה שונות כגון: פרה, גזר, נעל וכו'. רוב מנחי הערוץ באותה התקופה השתתפו בתפקיד אורח, בתור עצמם בתוכנית ביניהם: ליאת אחירון בתור מוכרת בקיוסק, טל מוסרי בחדר אמבטיה מונפש, קובי מחט בחוף הים, עדי עזרוני בתור דייגת ועודד מנשה שמופיע בטלוויזיה מונפשת. בעונות האחרונות נוספו דמויותיהם של תום אבני ומיקי גבע. דמויות נוספות שהופיעו בסדרה היו יושי הפיראט, חבר טוב של ברוך ושרוך ושולה המפלצת. כמו כן נוספה בעונות האחרונות דמותה של זהבית, חברה טובה מונפשת של ברוך ושרוך אשר דובבה במקור על ידי סופי צדקה.

דמויות
ברוך - האח הנמוך (מיכאל הנגבי)
שרוך - האח הגבוה (עמוס שוב (עונה 1) ואיתי שגב (שאר העונות))
יושי הפיראט - חבר טוב של ברוך ושרוך
שולה המפלצת - מפלצת אשר נוהגת להופיע בהפתעה
סבתא - סבתא של ברוך ושרוך, נוהגת לבשל
זהבית - חברה טובה של ברוך ושרוך, נוספה בעונה האחרונה (סופי צדקה)

מנחי הערוץ
מנחי ערוץ הילדים בזמנו הופיעו בתוכנית בגרסה מונפשת של עצמם:
טל מוסרי
קובי מחט
עודד מנשה
ליאת אחירון
עדי עזרוני
תום אבני
מיקי גבע

שיר הפתיחה
שיר הפתיחה בוצע על ידי ליאת אחירון, מיכאל הנגבי ועמוס שוב והולחן על ידי דני רייכנטל.

הצלחת הסדרה
התוכנית זכתה להצלחה רבה בשנתיים הראשונות. אולם בשנה האחרונה התוכנית פחות הצליחה וב-2004 ירדה התוכנית מהמסך.

קישורים חיצוניים 
 
 

סדרות טלוויזיה ישראליות שעלו לשידור בשנות ה-2000
סדרות טלוויזיה לילדים
קומדיות מצבים ישראליות
סדרות קומיות ישראליות לילדים
סדרות הנפשה ישראליות
ערוץ הילדים: תוכניות וסדרות
שעשועוני טלוויזיה